recursal/SuperWikiNEXT-32B huggingface dataset:
ভূত্বকের উপরিস্থিত মাটির অভ্যন্তরের ফাঁকা স্থানগুলো বায়ু ও পানি দ্বারা পূর্ণ থাকে। ফলে, মাটির প্রকৌশলগত গুণাগুণ বিশ্লেষণে প্রবাহী বলবিদ্যার সাহায্য নেয়া হয়। মাটির অভ্যন্তরস্থ ফাঁকা স্থানসমূহে স্থির বা প্রবহমান পানির ধারার মাটির গুণাগুণে ব্যাপকভাবে পরিবর্তন আনে। পানি সংবলিত মাটির ধর্মাবলিকে মাটির ঔদক ধর্মাবলি বলা হয়। মাটিতে পানি থাকলে পরে মাটির বৈশিষ্ট্য এত বিচিত্র ধর্ম লাভ করে যে, মৃত্তিকা বলবিদ্যার জনক জনাব টারজাঘি বলেন যে, মাটিতে পানির উপস্থিতি না থাকলে মৃত্তিকা বলবিদ্যা অধ্যয়ন করবার প্রয়োজন পড়তো না।

মাটির মধ্য দিয়ে পানি প্রবাহের ক্ষেত্রে মাটির ভেদ্যতা, মাটির কার্যকরী চাপ, প্রবাহ জালিকা ইত্যাদি বৈশিষ্ট্যকে মাটির ঔদক ধর্মাবলি হিসেবে পাঠ করা হয়।

ভেদ্যতা
-------

মাটির মধ্যকার শূন্যস্থানের ভেতর দিয়ে পানি বা কোন তরলের প্রবাহিত হবার ধর্মকে ভেদ্যতা বলা হয়। এটি মাটির অন্যতম গুরুত্বপূর্ণ ঔদক ধর্ম। কোন অবকাঠামো যে মাটির উপর অবস্থিত, তার অন্তর্স্থিত পানির প্রবাহের হার কম-বেশি হলে, তথা ভেদ্যতার মান আদর্শ মানের চেয়ে কম বেশি হলে, পানির অধিক চোয়ানোর ফলে মাটির শক্তিমাত্রা পরিবর্তিত হতে পারে। ফলত, ঐ কাঠামো ধ্বসে পড়তে পারে।

যে মাটির মধ্য দিয়ে পানি প্রবাহিত হতে পারে, সে মাটিকে ভেদ্য মাটি বলে। আর পানি প্রবাহিত হতে না পারলে তাকে অভেদ্য মাটি বলে। সাধারণত, বড় বড় পাথুরে কণা সংবলিত মাটির ভেদ্যতা অনেক বেশি হয়, এবং কর্দমাক্ত এটেল মাটির ভেদ্যতা সবচেয়ে কম হয়।

### ভেদ্যতা সংক্রান্ত ডার্সির সূত্র

১৮৫৬ সালে বিজ্ঞানী ডার্সি কতকগুলো পরীক্ষণের উপর ভিত্তি করে তার বিখ্যাত 'ডার্সির সূত্র' প্রকাশ করেনঃ

' মাটির ভিতর দিয়ে তরল পদার্থের প্রবাহের গতিবেগ মাটির ঔদক ঢালের সমানুপাতিক।'

অর্থাৎ, v varies as i

বা, v= ki

এখানে, v= বেগ

k= ভেদ্যতার সহগ

i= ঔদক ঢাল

ভেদ্যতার সহগকে k দ্বারা প্রকাশ করা হয়। এর এককঃ m/s.

### ভেদ্যতা সংক্রান্ত এলেন হ্যাজেনের সূত্র

বিশিষ্ট বিজ্ঞানী এলেন হ্যাজেন তার অভিজ্ঞতালব্ধ নিম্নোক্ত সূত্রটি প্রদান করেছেনঃ

k= CD^2

এখানে, k= ভেদ্যতার সহগ

C= ধ্রুবক (এর মান সাধারণত ১০০ ধরা হয়)

D(10) = গোলকাকার মৃত্তিকা কণার কার্যকরী আকার (এই সূত্রের জন্য D(10) এর মান অবশ্যই সেন্টিমিটার এ নিতে হবে)
**বুড় সালিকের ঘাড়ে রোঁ** মাইকেল মধুসূদন দত্তের অন্যতম এক সৃষ্টি এই প্রহসনটি। এখানে লেখক রক্ষণশীল সমাজের মুখোশ উন্মোচন করেছেন, যারা বাইরে ধর্মপরায়ণতা, সচ্চরিত্রের বেশ ধরলেও তাদের অন্তরে লুকিয়ে থাকে ভন্ডামী।

কাহিনী সংক্ষেপ
--------------

ভক্তপ্রসাদ বাবু জমিদার। প্রজাদের মঙ্গলের চেয়ে নারী লিপ্সা তাকে বেশি ব্যস্ত রাখে। হানিফ গাজী খাজনা পরিশোধ করতে না পারায় ভক্তবাবু গদাধরকে (ভক্তবাবুর পেয়াদা) নির্দেশ দেন হানিফকে আটক করতে। গদা ভক্তবাবুকে জানায় হানিফের যুবতী স্ত্রী যথেষ্ট সুন্দরী এবং খাজনার বদলে ভক্তবাবু হানিফের স্ত্রীকে একবার ডাকতে পারে। ধর্মকর্মে সদা ব্যস্ত ভক্তবাবুর মনে পড়ে মুসলমানকে স্পর্শ করলে জাত যাবে। কিন্ত পরক্ষণেই নিজ মনে আবার বলে ওঠে, 'স্ত্রীলোক -তাদের আবার জাত কি?' ভক্তবাবু গদাধরকে আশ্বস্ত করে যে হানিফের বউকে রাজি করাতে পারলে গদাধরকে মোটা অঙ্কের টাকা দিবেন। অথচ পরক্ষণেই বাচস্পতি (দরিদ্র বাহ্মণ) তার মায়ের সৎকারের জন্য টাকা চাইলে, তা দিতে অস্বীকার জানান।

ভক্তবাবুর পক্ষে পুঁটি এ প্রস্তাব নিয়ে ফাতেমার কাছে যায়। ফাতেমা প্রস্তাবে রাজি হয় এবং এ বাবদ টাকা নেয়। এদিকে ফাতেমা হানিফকে সব জানায়। ভক্তবাবুকে জব্দ করার ফন্দি আঁটে ফাতেমা, হানিফ এবং বাচস্পতি।

শেষ দৃশ্যে,রাতের বেলা পুঁটি ফাতেমাকে নিয়ে যায় ভাঙ্গা শিবমন্দিরে। সেখানে তারা ভক্তবাবুর জন্য অপেক্ষা করতে থাকে। এদিকে বাচস্পতি ও হানিফ পূর্বপরিকল্পনা অনুযায়ী মন্দিরের পাশের এক গাছের ওপরে লুকিয়ে থাকে। ভক্তবাবু সেখানে উপস্থিত হলে, বাচস্পতি ও হানিফ প্রথমে ভৌতিক পরিবেশের অবতারনা করে এবং অবশেষে এমন পরিস্থিতির অবতারনা করে যে, ভক্তবাবু বেকায়দায় পড়ে যায়।ভক্তবাবু বাচস্পতিকে তার পূর্ব ব্রহ্মত্ব সম্পতি ফিরিয়ে দেওয়ার আশ্বাস দেন।

গুরুত্বপূর্ণ চরিত্র
-------------------

ভক্তপ্রসাদ বাবু, পঞ্চানন বাচস্পতি,আনন্দ বাবু, গদাধর, হানিফ গাজী, রাম, পুটি, ফাতেমা, ভগী, পঞ্চী

তথ্যসূত্র
---------

1. ↑  দুলাল ভৌমিক (২০১২)। "দত্ত, মাইকেল মধুসূদন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***বুড় সালিকের ঘাড়ে রোঁ***
**কেনেথ আলেকজান্ডার ওয়াল্টার** (ইংরেজি: Kenneth Walter; জন্ম: ৫ নভেম্বর, ১৯৩৯ - মৃত্যু: ১৩ সেপ্টেম্বর, ২০০৩) ট্রান্সভাল প্রদেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **কেনেথ ওয়াল্টার**।

খেলোয়াড়ী জীবন
---------------

১৯৫৭-৫৮ মৌসুম থেকে ১৯৬৫-৬৬ মৌসুম পর্যন্ত কেনেথ ওয়াল্টারের প্রথম-শ্রেণীর খেলোয়াড়ী জীবন চলমান ছিল। প্রাণবন্তঃ উদ্বোধনী বোলার হিসেবে খেলায় অংশ নিতেন। ১৮ বছর বয়সে দূর্দান্তভাবে খেলার জগতে প্রবেশ করেন। ১৯৫৭-৫৮ মৌসুমে সফররত অস্ট্রেলীয় একাদশের বিপক্ষে মুখোমুখি হন। নিজস্ব পঞ্চম বলেই কলিন ম্যাকডোনাল্ডকে আউট করাসহ জিম বার্ক ও রিচি বেনোকে বিদেয় করেন তিনি।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেনেথ ওয়াল্টার। সবগুলো টেস্টই নিউজিল্যান্ডের বিপক্ষে খেলেছিলেন তিনি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৬১ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।

১৯৬১-৬২ মৌসুমে সফরকারী নিউজিল্যান্ডের বিপক্ষে ডারবান টেস্টে কলিন ব্ল্যান্ড ও পিটার পোলকের সাথে তার একযোগে টেস্ট অভিষেক পর্ব সম্পন্ন হয়। বেশ ভালোমানের খেলা উপহার দেন ও ৪/৬৩ লাভ করেন। কিন্তু, ওয়ান্ডারার্সে অনুষ্ঠিত নিজস্ব দ্বিতীয় টেস্টে তিনি আর একটিমাত্র উইকেটের সন্ধান পান। এরপর আর তাকে দলে রাখা হয়নি।

ব্যক্তিগত জীবন
--------------

ক্রিকেট খেলার পাশাপাশি গল্ফার হিসেবেও সুনাম ছিল তার। ১৯৭২ সালের প্রেসিডেন্টস কাপের শিরোপা জয় করেন তিনি। ১৩ সেপ্টেম্বর, ২০০৩ তারিখে ৬৩ বছর বয়সে জোহেন্সবার্গের স্যান্ডটন এলাকায় কেনেথ ওয়াল্টারের দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ৬ সেপ্টেম্বর ২০২০।
2. ↑  "South Africa – Test Batting Averages"। ESPNCricinfo। সংগ্রহের তারিখ ৬ সেপ্টেম্বর ২০২০।
3. ↑  "South Africa – Test Bowling Averages"। ESPNCricinfo। সংগ্রহের তারিখ ৬ সেপ্টেম্বর ২০২০।

আরও দেখুন
---------

* গডফ্রে লরেন্স
* মার্টিন হ্যানলি
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে কেনেথ ওয়াল্টার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কেনেথ ওয়াল্টার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মাট** (ইংরেজি: Mutt) হলো ইউনিক্স-সদৃশ সিস্টেমের জন্যে টেক্সট-ভিত্তিক ইমেইল ক্লায়েন্ট। এটি মূলত মাইকেল এলকিন্স কর্তৃক ১৯৯৫ সালে লেখা ও গ্নু জিপিএল সংস্করণ ২ এর অধীনে নিবন্ধিত হয়েছিলো।

মাটের স্লোগান হলো— "*All mail clients suck. This one just sucks less.*" (সবগুলো ইমেইল ক্লায়েন্টই বাজে, এটি একটু কম বাজে।

কার্য
-----

অধিকাংশ মেইল সংরক্ষণ ফরম্যাট (উল্লেখযোগ্যভাবে এমবক্স এবং মেইলডির) এবং প্রোটোকল (পপ৩, আইম্যাপ, ইত্যাদি) মাট সমর্থন করে। এটাতে এমআইএমই সমর্থনও রয়েছে, বিশেষ পূর্ণ প্রিটি গুড প্রাউভেসি বা পিজিপি/গ্নু প্রাইভেসি গার্ড বা জিপিজি এবং এ/এমআইএমই ইন্টিগ্রেশন।

মাট প্রধানত মেইল ইউজার এজেন্ট হিসেবে এর যাত্রা শুরু করেছিলো যেটি লোকালি এক্সিসেবল মেইলবক্স এবং সেন্ডমেইল পরিকাঠামোর উওঅঅর নির্ভর করতো। মাট হোমপেজের মতে, "যদিও স্ক্র‍্যাচ থেকে লেখা হয়েছে, মাটের প্রাথমিক ইন্টারফেস অনেকটাই ইএলেম ইমেইল ক্লায়েন্ট-ভিত্তিক ছিলো।" নতুন মাট ছিলো ম্যাসেজ স্কোরিং ও থ্রেডিং ক্ষমতা। পপ৩ বা এসএমটিপির মত বিভিন্ন প্রোটকলের মাধ্যমে ইমেইল আনয়ন ও প্রেরণের সুবিধা আসে আরও পরে। যাইহোক, বার্তা রচনা ও পরিস্রাবনের জন্যে মাট বাহ্যিক টুলের উপর নির্ভর করে।

মাটে শয়েরও বেশি কনফিগারেশন নির্দেশনা ও কমান্ড রয়েছে। এটি কিবাইন্ডিং পরিবর্তন ও কীবোর্ড ম্যাক্রোর মাধ্যমে জটিল কার্য সম্পাদনের সুবিধা প্রদান করে, সাথে প্রদান করে রঙ ও ইন্টারফেসের অধিকাংশ লেআউট পরিবর্তনের সুবিধা। অনেকগুলো প্যাচ ও এক্সটেনশনও রয়েছে যা এনএনটিপি সমর্থন বা সাইডবারের মত কার্যকারিতা যুক্ত করে।

মাট পরিপূর্ণভাবে কীবোর্ডের মাধ্যমে নিয়ন্ত্রিত হয়, এবং মেইল কনভার্সেশন থ্রেডিঙের জন্যে রয়েছে সমর্থন। নতুন বার্তা রচনা করতে হয় বাহ্যিক টেক্সট এডিটরের মাধ্যমে।

মাট অধিকাংশ সময় অন্যান্য ইমেইল ক্লায়েন্টের তুলনায় এর ক্ষুদ্র অ্যাটাক সার্ফেসের জন্যে নিরাপত্তা পেশাদার অথবা নিরাপত্তা-সচেতন ব্যবহারকারীগণ কর্তৃক ব্যবহৃত হয়।  ট্রান্সপোর্ট লেয়ার নিরাপত্তার ব্যাপারে মাটকে ট্রাস্ট সার্টিফিকেট অন ফার্স্ট ইউজের জন্যে এবং পুরোনো ও কম নিরাপদ ট্রান্সপোর্ট লেয়ার নিরাপত্তা প্রটোকল না ব্যবহারের জন্যে কনফিগার করা যায়।

তথ্যসূত্র
---------

1. ↑  "ওহলাওহতে মাট ওপেন সোর্স প্রকল্প : ভাষা পৃষ্ঠা"। সংগ্রহের তারিখ ২০১৩-০৩-২২। [*স্থায়ীভাবে অকার্যকর সংযোগ*]
2. ↑  "কফিরাইট ফাইল"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৮। লাইসেন্সের সংস্করণ ২, অথবা (আপনার অপশন) পরবর্তী কোন সংস্করণ।
3. ↑  এলকিন্স, মাইকেল আর.; ব্লোসার, জেরেমি (২০০৮-০৬-০৮)। "মাট ই-মেইল ক্লায়েন্ট"। সংগ্রহের তারিখ ২০০৮-০৬-০৮।
4. ↑  "Why Security Experts Are Using an Ancient Email Format in 2015"। ২০১৫-০৯-০৭। সংগ্রহের তারিখ ২০১৫-০৯-০৭।
5. ↑  "জিপিজি / মাট / জিমেইল"। সংগ্রহের তারিখ ২০১৫-০৯-১৪।

বহিঃসংযোগ
---------


উইকিমিডিয়া কমন্সে **মাট (ইমেইল ক্লায়েন্ট)** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**হায়ওয়া স্টেশনের প্রতিবাদ** ২০১৮ সালের ১৯ মে শুরু হয়, যখন লাল পোশাক পরা ১২,০০০ জনেরও বেশি মহিলা দক্ষিণ কোরিয়ার সিউলের হায়ওয়া স্টেশনে নারীদের বৈষম্য ও গুপ্তচর ক্যামেরা অপরাধের বিরুদ্ধে সমাবেশ করেছিল। গুপ্তচর ক্যামেরা মামলার যৌন-বিরোধীতা ও সহিংসতা -বিরোধী লড়াইয়ের প্রাথমিক সমাবেশ একত্রীত সমাবেশে পরিণত হয়েছিল। হংকিক বিশ্ববিদ্যালয়ের স্পাই ক্যাম মামলা প্রথম সমাবেশের সূত্রপাত করেছিল। একজন পুরুষ নগ্ন মডেলকে অন্য মহিলা মডেলের ছবি গোপনে তোলেন এবং তাকে অবিলম্বে গ্রেফতার করা হয়। যাইহোক, বহু পুরুষ গুপ্তচর ক্যামেরা অপরাধীদের নিন্দা করা হয় না এবং অনেক মামলা অমীমাংসিত থেকে যায়। দক্ষিণ কোরিয়ায় স্পাই ক্যামকে *মোলকা* নামে অভিহিত করা হয়, যা অবৈধ ও অসম্মতিপূর্ণ চিত্রগ্রহণের একটি শব্দ।

এই ঘটনা থেকে, নারীরা হায়ওয়া স্টেশনে জড়ো হয়ে নারী বৈষম্যের বিরুদ্ধে ও মোলকা অপরাধের বিরুদ্ধে বিচার ব্যবস্থার সংস্কারের জন্য সমাবেশ করেছিল। মে মাসে প্রাথমিক সমাবেশের পরে, অংশগ্রহণকারীদের সংখ্যা জুন ও জুলাইয়ে ২০,০০০ জনেরও বেশি হয়ে যায়। আগস্টে চতুর্থ সমাবেশে ৭০,০০০ জনেরও বেশি অংশগ্রহণকারী ছিলেন এবং বিক্ষোভের একটি সাধারণ স্থান গওয়ানঘামুন প্লাজায় অনুষ্ঠিত হয়েছিল। হায়ওয়া স্টেশন বিক্ষোভ ২০১৯ সালে অব্যাহত রয়েছে, কারণ নির্দিষ্ট কিছু বিষয় যা লিঙ্গ সমতাকে প্রশ্নবিদ্ধ করে।

হেইওয়া স্টেশন বিক্ষোভ সংবাদ মাধ্যম ও সরকারের বিভিন্ন প্রতিক্রিয়া সৃষ্টি করেছে। কিছু দক্ষিণ কোরিয়ার গণমাধ্যমের কিছু সরকারি দলের সাথে দৃঢ় সম্পর্ক রয়েছে এবং এই প্রতিবাদ সম্পর্কে তাদের দৃষ্টিভঙ্গি বিভিন্ন দৃষ্টিকোণ থেকে বিস্তৃত, যা এই বিষয়টির মার্কিন গণমাধ্যমের প্রচারণার সাথে ভিন্ন।

আইন প্রয়োগের অভাব এবং অপরাধের শাস্তির অভাবের কারণে দক্ষিণ কোরিয়ার মানুষ কর্তৃপক্ষের প্রতি বিশ্বাস হারাচ্ছে। গণ বিশ্রামাগারের বাইরে, তাদের বাড়ির বাইরে অবস্থানগুলি পুরুষ ও মহিলা উভয়ের জন্যই অপরাধের সম্ভাব্য স্থান। হায়ওয়া স্টেশন প্রতিবাদ লিঙ্গ বৈষম্য ও মহিলাদের বিরুদ্ধে যৌন সহিংসতা সম্পর্কে সচেতনতা বৃদ্ধি করে। এই প্রতিবাদ একটি অপরিহার্য ঘটনা, যা দক্ষিণ কোরিয়ায় মহিলাদের আন্দোলনে অবদান রাখে।

প্রতিক্রিয়া
------------

### গণমাধ্যম

হাইওয়া স্টেশন বিক্ষোভের গণমাধ্যমের প্রচারণার দৃষ্টিভঙ্গিতে ভিন্ন। দক্ষিণ কোরিয়ার অনেকেই নারীবাদী শব্দটিকে "ফেমি" (페미) বলে ছোট করে। কিছু কিছু ক্ষেত্রে, নারীবাদ সংজ্ঞাকে চরমপন্থি নারীবাদ বলে উল্লেখ করে ভুল ব্যাখ্যা করা হয়। হাইওয়া স্টেশনের নারী আন্দোলন বিভিন্ন দৃষ্টিভঙ্গিতে বিভক্ত, একটি অংশে হল নারী আন্দোলন ও অন্যটি হল মৌলবাদী নারীবাদী আন্দোলন। ভিন্ন ভিন্ন সংবাদ মাধ্যম নাগরিকদের দৃষ্টিভঙ্গি প্রতিফলিত করার মাধ্যমে নারীবাদ ও হায়ওয়া স্টেশন প্রতিবাদ হিসাবে উল্লেখ করেছে।

তথ্যসূত্র
---------

1. 1 2  "Women gather to protest biased investigations into hidden-camera incidents"। *english.hani.co.kr*। সংগ্রহের তারিখ ২০১৯-০৬-০৭।
2. 1 2  "Spycam porn protesters speak out against male-centered ruling"। *m.koreatimes.co.kr*। ২০১৮-১০-০৮। সংগ্রহের তারিখ ২০১৯-০৬-০৭।
3. ↑  "FEMINISM: What is it, and how does it work?"। *The Soongsil Times(숭실대영자신문)* (কোরীয় ভাষায়)। ২০১৮-০৯-১১। সংগ্রহের তারিখ ২০১৯-০৬-০৮।
4. ↑  "문재인 대통령 조롱… 선 넘은 혜화역 페미시위"। *한국일보* (কোরীয় ভাষায়)। ২০১৮-০৭-০৮। সংগ্রহের তারিখ ২০১৯-০৬-০৮।
**সিয়েরা লিওন** (ইংরেজি: Sierra Leone) প্রায় ২,৫০০ বছর আগে বর্তমান আফ্রিকান লোকজন দ্বারা অধিষ্টিত হয়। সিয়েরা লিওনে বসতি স্থাপন করা প্রথম আদিবাসী জনগোষ্ঠীর নাম লিম্বা। উষ্ণ ঘনবর্ষণ বনাঞ্চল সিয়েরা লিওনকে পশ্চিম আফ্রিকার সংস্কৃতি থেকে আলাদা করে রাখে। সহিংসতা থেকে বাঁচতে মানুষ ক্রমাগত সিয়েরা লিওনে আসা শুরু করে। পর্তুগিজ অনুসন্ধানকারী পেদ্রো ডি সিন্ট্রা ১৪৬২ সালে জায়গাটির মানচিত্র তৈরীর সময় এর নাম সিয়েরা লিওন রাখেন। ফ্রিটাউন মোহনা জাহাজ ভিড়ানো, জল সংগ্রহ আর আন্তঃসাহারা বাণিজ্যের জন্য আন্তর্জাতিক পরিচয় পাওয়া শুরু করে।

মধ্য ১৬ শতকে মেনরা সিয়েরা লিওন আক্রমণ করে, উপকূলবর্তী জনগোষ্ঠীকে তাদের অধীনে আনে আর সামরিক শাসন চালু করে। মেনরা দ্রুত স্থানীয়দের সাথে মিশে যায়, আর নেতৃস্থানীয় পদগুলো নিয়ে ক্রমশ সংঘাত চলতে থাকে। আর এর মাঝে অনেক অধিবাসীদের ইউরোপিয় দাস ব্যবসায়ীরা ধরে নিয়ে যায়। আটলান্টিয় দাস বাণিজ্যের একটা গভীর প্রভাব আছে সিয়েরা লিওনের উপর, প্রথম ১৭ ও ১৮ শতকে ক্রমবর্ধমান দাস বাণিজ্য, আর পরে ১৮০৭ এ দা ব্যবসা নিষিদ্ধ হওয়ার পর দাসপ্রথাবিরোধী আন্দোলনের। ব্রিটিশ বিলোপকারীরা কালো রাজভক্তদের একটা কলোনি তৈরী করে ফ্রিটাউনে, পরবর্তীতে যেটা ব্রিটিশ পশ্চিম আফ্রিকার রাজধানীতে পরিণত হয়। দাস বাণিজ্যকে রোখার জন্য সেখানে নৌবাহিনীর বিশেষ একটা বিভাগ দায়িত্বে নিযুক্ত হয়, সাথে সাথে যত বেশি দাস মুক্ত হচ্ছিলো, সাথে পশ্চিম ভারতীয় আর নেপোলিয়র যুদ্ধে ব্রিটেনের জন্য যুদ্ধ করা কালো সৈন্যের সংখ্যা বাড়ছিলো, কলোনিটির আয়তনও ক্রমশ বাড়ছিলো। এ বিশেষ জনগোষ্ঠীকে ক্রিয়োস বলে ডাকা হতো।

প্রারম্ভিক ইতিহাস
-----------------

প্রত্নতাত্ত্বিক অনুসন্ধানে দেখা গেছে যে, সিয়েরা লিওন কমপক্ষে ২,৫০০ বছর আগে বসতি স্থাপিত হয়েছে, আফ্রিকার অন্যান্য অংশের লোকজন এখানে জড়ো হয়েছিল।  নবম শতাব্দীর দিকে সিয়েরা লিওনের কাছে লোহার প্রচলন হয়েছিল এবং দশম শতাব্দীর শেষের দিকে উপকূলীয় উপজাতিদের মধ্যে কৃষিকাজ চালু ছিল।

আরও দেখুন
---------

* আফ্রিকার ইতিহাস
* ব্রিটিশ রাজের ইতিহাস
* দাসত্বের ইতিহাস‌

তথ্যসূত্র
---------

1. ↑  Countries and Their Cultures। "Culture of Sierra Leone"। সংগ্রহের তারিখ ২০০৮-০২-২২।
2. ↑  Encyclopædia Britannica। "Sierra Leone History"। সংগ্রহের তারিখ ২০০৮-০২-১৯।
3. ↑  McCracken, John, 1938- author. (২০১২)। *A history of Malawi, 1859-1966*। আইএসবিএন 978-1-84701-064-3। ওসিএলসি 865575972। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
4. ↑  Encyclopedia of the Nations। "Sierra Leone - History"। সংগ্রহের তারিখ ২০০৮-০২-২২।

আরও পড়ুন
---------

* David Harris, *Civil War and Democracy in West Africa: Conflict Resolution, Elections and Justice in Sierra Leone and Liberia*,আই.বি. ট্যুরিস, ২০১২

বহিঃসংযোগ
---------

* Text of the 1999 Lomé Peace Accord
কম্পিউটার প্রোগ্রামিং এবং সফটওয়্যার ইঞ্জিনিয়ারিং এর, সেই **নব্বই-নব্বই নিয়ম** একটি রসাত্মক বাণী যার মতে

> The first 90 percent of the code accounts for the first 90 percent of the development time. The remaining 10 percent of the code accounts for the other 90 percent of the development time.
> 
> — Tom Cargill, Bell Labs
> 

যোগ করে হল ১৮০%, সফটওয়্যার উন্নয়ন প্রকল্পের সময়সূচীর একটি কুখ্যাতির দিকে বাঁকা ইঙ্গিত করতে ব্যবহার করা হয় (দেখুন সফটওয়্যার উন্নয়ন প্রচেষ্টার প্রাক্কলন) যেখানে প্রাক্কলিত সময়সূচী থেকে অনেক বেশি সময় ধরে সফটওয়ার উন্নয়ন চলে। ঘটনা হচ্ছে, প্রোগ্রামিংএ প্রতিশ্রুতি দেয়ার সময় খসড়াভাবে সহজ এবং কঠিন অংশ উভয় ক্ষেত্রে সময় নির্ধারণ করা হয়, এবং অনেক প্রকল্পে দেরি হয় কারণ প্রকল্প কতটা কঠিন, অনিশ্চিত, জটিলতা অনুমান করা যায় না। সংক্ষেপে, প্রকল্প সম্পন্ন করার জন্য প্রায়ই প্রত্যাশার তুলনায় আরও সময় এবং কোডিং উভয়ই লাগে।

সূত্রটি আরোপিত হয় বেল ল্যাবস এর টম কার্গিল দ্বারা, এবং জনপ্রিয় হয় *Communications of the ACM* পত্রিকার জন বেন্টলির সেপ্টেম্বর ১৯৮৫ "Programming Pearls" কলামের মাধ্যমে, যেখানে এর শিরোনাম ছিল "Rule of Credibility"।

এছাড়াও এই সূত্র কিছু এজাইল সফটওয়্যার প্রকল্প-এর ক্ষেত্রেও খাটে যখন একটি কাজের জন্য বলা হয় "এইতো হয়ে গেছে"। এই ইঙ্গিত একটি সাধারণ ঘটনা যেখানে পরিকল্পনা অনুযায়ী কাজ সম্পন্ন হয়, কিন্তু শেষ হয়ে যায়নি, একটি একক চূড়ান্ত কাজ যা অনেক সময় অনেক বেশি সময় লাগে।

আরও দেখুন
---------

* হফস্ট্যাটার এর নিয়ম
* লিন্দী প্রভাব
* পারেটো নীতি – ৮০/২০ নিয়ম
* ছোট ব্যাপার প্রোগ্রামিং

তথ্যসূত্র
---------

1. 1 2  Bentley, Jon (১৯৮৫)। "Programming pearls: Bumper-Sticker Computer Science" (fee required)`|format=` এর `|url=` প্রয়োজন (সাহায্য): 896–901। আইএসএসএন 0001-0782। ডিওআই:10.1145/4284.315122।
**হায়দরগড় রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *এইচজিএইচ*।

অবস্থান
-------

স্টেশন উত্তর প্রদেশের হায়দরগড়ে অবস্থিত। এই স্টেশন থেকে পরবর্তী স্টেশন হল - ত্রিবেদীগঞ্জ রেলওয়ে স্টেশন এবং পূর্ববর্তী স্টেশন হল চৌবিসি রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

হায়দরগড় রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "এইচজিএইচ/হায়দরগড়"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
নব্য-মানবতাবাদ
**নব্যমানবতাবাদ** অথবা **নব্য-মানবতাবাদ** (ইংরেজি: Neohumanism) হল প্রভাতরঞ্জন সরকার কর্ত্তৃক প্রদত্ত একটি সামাজিক দর্শন। এটির মূল উৎস হচ্ছে ১৯৮২ সালে প্রকাশিত তাঁর গ্রন্থ "বুুদ্ধির মুুক্তি–নব্যমানবতাবাদ"। এই ধারণা মানবতাবাদকে বিশ্লেষণ করে নব আঙ্গিকে একে তুলে ধরেছে। এর মূল বিষয়বস্তু হল বিশ্বৈকতাবাদ বা বিশ্বভ্রাতৃত্ববোধ। নব্যমানবতাবাদের সমর্থকদের "নব্যমানবতাবাদী" বলা হয়।

মূল ধারণা
---------

মানবতাবাদে মানবজাতির উন্নতির কথা বলা হয়েছে। কিন্তু, নব্যমানবতাবাদে মানুষ-সহ পশু, পাখি, তরুলতা তথা এ বিশ্বের সমস্ত প্রাণিন ও অপ্রাণিন সত্তার মেলবন্ধন ও উন্নতির কথা বলা হয়েছে। এটি আধ্যাত্মিকতা, সামাজিকীকরণ ও বিশ্বভ্রাতৃত্ববোধের মধ্যে পারস্পরিক সম্পর্কের কথা উত্থাপন করে এবং ভাবজড়তা, শোষণ, অপসংস্কৃতি ইত্যাদির সমালোচনা করে। প্রগতিশীল ব্যবহারিক তত্ত্ব তথা প্রাউটের সঙ্গে নব্যমানবতাবাদের মৌলিক সম্পর্ক রয়েছে। প্রভাতরঞ্জন বলেছেন– প্রাউট সমস্ত বৈষম্য ও কৃত্রিম বিভেদ দূর করতে প্রেরণা ও শক্তি দেবে। প্রাউট নব্যমানবতাবাদ থেকে – নব্যমানবিক প্রেরণা থেকে, নব্যমানবীয় ভাবাদর্শ থেকে ও নব্যমানবিক চিন্তাধারা থেকে এগিয়ে চলার প্রেরণা ও প্রত্যয় পাবে। আনন্দমার্গের বিভিন্ন কর্মযজ্ঞে এর প্রভাব রয়েছে।

তথ্যসূত্র
---------

1. 1 2  "neohumanism"। *Applied Sentience* (ইংরেজি ভাষায়)। সংগ্রহের তারিখ ২০২০-০৭-২১।
2. 1 2  Neo-humanism, Globalization And World Futures, New Renaissance: A Journal for Social and Spiritual Awakening, Albania.
3. ↑  "Gurus of India"। *www.gurusofindia.org*। ২০২০-০৬-২৯ তারিখে মূল থেকে আর্কাইভ করা। সংগ্রহের তারিখ ২০২০-০৭-২১।
4. 1 2  "Ananda Marga's Tantric Neo-Humanism"। *Oxford Reference* (ইংরেজি ভাষায়)। ডিওআই:10.1093/oi/authority.20110803095410743। সংগ্রহের তারিখ ২০২০-০৭-২১।
5. 1 2  Noble, Barnes &। "Sarkar, you can not be forgotten. The life and work of Prabhat Ranjan Sarkar|NOOK Book"। *Barnes & Noble* (ইংরেজি ভাষায়)। সংগ্রহের তারিখ ২০২০-০৭-২২।
6. ↑  নব্যমানবতাবাদ ও বাংলা ছোটগল্প, সুুুকুমার সরকার ও বীরেশ্বর মাইতি, ২০১৪, নিউ পাবলিকেশনস্। আইএসবিএন 81-929523-2-0
7. ↑  "প্রাউট ও নব্যমানবতাবাদ | নোতুন পৃথিবী"। *notunprithivi.com*। ২০২০-০৭-২১ তারিখে মূল থেকে আর্কাইভ করা। সংগ্রহের তারিখ ২০২০-০৭-২১।

বহিঃসংযোগ
---------

* সরকারভার্সে "নব্যমানবতাবাদ" (ইংরেজি)
* নব্যমানবতাবাদ Prout Globe (ইংরেজি)
* নব্যমানবতাবাদ Neohumanist Education (ইংরেজি)
* বুদ্ধির মুক্তি–নব্যমানবতাবাদ (আনন্দমার্গ পাবলিকেশন) (ইংরেজি)
**লারাবাঙ্গা মসজিদ** হল ঐতিহাস্যিক সুদানীয় স্থাপত্যের নকশায় তৈরি একটি মসজিদ। এই মসজিদটি ঘানার লারাবাঙ্গা গ্রামে অবস্থিত। এটা ঘানার সবচেয়ে পুরাতন মসজিদ এবং পশ্চিম আফ্রিকার পুরাতন মসজিদগুলোর মধ্যে অন্যতম। ১৪২১ খ্রিষ্টাব্দে মসজিদটি তৈরির পর থেকে কয়েকবার এই মসজিদটিকে পুননির্মাণ করা হয়। বিশ্ব ভাস্কার্য তহবিল (WMF) মসজিদটির পুনরায় নির্মাণে গুরুত্বপূর্ণ অবদান রেখেছে। এই মসজিদটিকে পৃথিবীর সবচেয়ে বিপন্ন ১০০ এলাকার তালিকায় অর্ন্তভুক্ত করা হয়েছে। পুননির্মাণের কাজটি কাদা মাটির- আস্তর বা কাদা-মাটির-প্লাষ্টারের জ্ঞানে রেখে করা হয়েছে।

এই মসজিদটির একটি পুরাতন কোরআন আছে। স্থানীয় বাসিন্দারা মনে করেন, ১৬৫০ খ্রিষ্টাব্দে এই মসজিদের তৎকালীন ইমাম ইদান বারিমাহ বারাম আল্লাহ্ এর কাছে প্রার্থনা করেন, তার প্রার্থনার ফলস্বরূপ জান্নাত বা স্বর্গ থেকে এই আল কোরআন তাকে উপহার হিসেবে দেওয়া হয়। মসজিদটি কাদা আর বেণুবাঁশ দিয়ে তৈরি করা হয়েছে। মসজিদটির দুইটি পিরামিডীয় আকৃতির মিনার রয়েছে।

অবস্থান
-------

লারাবাঙ্গা মসজিদটি ঘানার উত্তরীয় অঞ্চলের পশ্চিম গঞ্জা জেলার ডামোংগো এর কাছাকাছি ইসলামী শহর লারাবাঙ্গায় অবস্থিত। লারাবাঙ্গা শহরটি প্রায় ১০ মাইল (১৬ কিমি) পশ্চিমে ডামোংগো শহরের, এবং এখান থেকে মোল ন্যাশনাল পার্ক ৫ মাইল (৮.০ কিমি) দূরে।

ইতিহাস
------

পৌরণিক কাহিনী অনুযায়ী, ১৪২১ খ্রিষ্টাব্দে আয়ুবা নামক একজন মুসলিম বণিক লারাবাঙ্গায় অবস্থানকালে স্বপ্ন দেখেন, স্বপ্নে তাকে কাছের পাথরের নিকটে মসজিদ নির্মাণের নির্দেশ দেওয়া হয়। হঠাৎ সে যখন ঘুম থেকে জেগে উঠে আর সেখানে সেই জায়গাটি খুজে পায় এবং যতদিন মসজিদটা সম্পূর্ণ হয়নি ততদিন তিনি নির্মাণ কাজ অগ্রসর করেন। বিশ্বাস করা হয় যে, মসজিদের পাশের বাওবাব গাছের তলায় আয়ুবার দেহাবশেষ সমাহিত করা হয়েছে। পশ্চিম আফ্রিকার শহরে অবস্থিত অন্যান্য মসজিদের তুলনায় এই মসজিদটি অনেক পৃথক, এছাড়াও লারাবাঙ্গা মসজিদটি তুলনামূলকভাবে ছোট।

গ্রন্থপঞ্জি
-----------

* Briggs, Philip (৪ জানুয়ারি ২০১৪)। *Ghana*। Bradt Travel Guides। আইএসবিএন 978-1-84162-478-5।
* Prussin, Labelle (১৯৬৮)। "The Architecture of Islam in West Africa"। *African Arts*। **1** (2): 32–35, 70–74। জেস্টোর 3334324।
* Rainer, Leslie H.; Rivera, Angelyn Bass; Gandreau, David (২০১১)। *Terra 2008*। Getty Publications। আইএসবিএন 978-1-60606-043-8।

তথ্যসূত্র
---------

1. ↑  "লারাবাঙ্গা মসজিদ"। ঘানা পর্যটন কর্তৃপক্ষ। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৩।
2. 1 2  "Ancient Mosques of the Northern Region"। Ghana Museums & Monuments Board। ২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৩।
3. ↑  Briggs 2014, পৃ. 436।

বহিঃসংযোগ
---------


উইকিমিডিয়া কমন্সে **লারাবাঙ্গা মসজিদ** সংক্রান্ত মিডিয়া রয়েছে।

* "Larabanga Mosque: A Ghanaian Treasure Reborn," *ICON Magazine,* Winter 2003/2004, p. 37.

* ইসলাম প্রবেশদ্বার
**ফার্ডিনান্ড ম্যাগেলান** (্সি. ১৪৮০ - ২৭ এপ্রিল, ১৫২১) (ইংরেজি: Ferdinand Magellan; পর্তুগিজ: *Fernão de Magalhães*, পর্তুগিজ উচ্চারণ: [fɨɾˈnɐ̃w ðɨ mɐɣɐˈʎɐ̃jʃ]; স্পেনীয়: Fernando de Magallanes, স্পেনীয় উচ্চারণ: [ferˈnando ðe maɣaˈʎanes]) নৌপথে পৃথিবী ভ্রমণকারী প্রথম ব্যক্তি। তিনি পর্তুগীজ হলেও স্পেনের রাজার প্রত্যক্ষ সহায়তায় সমুদ্র-অভিযানে বের হন ও "মসল্লার দ্বীপ"-এর পথ আবিস্কারের প্রচেষ্টা করেন।

জন্ম ও শৈশব
-----------

ম্যাগেলান উত্তর পর্তুগালের এক অজ্ঞাত স্থানে জন্মগ্রহণ করেন।

সমুদ্র অভিযান
-------------

১৫১৯ সালে ম্যাগেলানের নেতৃত্বে স্পেন থেকে এক সমুদ্র অভিযানের সুচনা হয় যা ৪ বছর পর ১৫২২ সালে সমগ্র পৃথিবী ঘুরে পুনরায় স্পেনে এসে পৌছে।

সম্মননা
-------

আন্তর্জাতিক মহাকাশ গবেষণার বিভিন্ন ক্ষেত্রে এই দ্বিগ্বিজয়ী বীরের নামানুসারে বিভিন্ন প্রকল্প গ্রহণ করা হয়।

তথ্যসূত্র
---------

বহি:সংযোগ
---------

* Magellan's untimely demise on Cebu in the Philippines from History House.
* EXPEDICIÓN MAGALLANES – JUAN SEBASTIAN ELCANO
* Encyclopaedia Britannica Ferdinand Magellan
**নবীনগর সরকারি পাইলট উচ্চ বিদ্যালয়** ব্রাহ্মণবাড়িয়া জেলার নবীনগর উপজেলার ৪নং ওয়ার্ডে অবস্থিত একটি মাধ্যমিক পর্যায়ের সরকারি উচ্চ বিদ্যালয়।

ইতিহাস
------

১৮৯৬ সালে ‘নবীনগর ইংরেজি উচ্চ বিদ্যালয়’ নামে একটি বিদ্যালয় প্রতিষ্ঠা করেন মৌলভী আবদুস সোবহান। সময়ের পরিক্রমায় বিদ্যালয়টি নবীনগর বহুমুখী উচ্চ বিদ্যালয়, নবীনগর পাইলট উচ্চ বিদ্যালয়, নবীনগর পাইলট মডেল উচ্চ বিদ্যালয় নামে পরিবর্তিত হয়। সর্বশেষ ৭ মে, ২০১৮ সালে সরকারিকরণের পর এ বিদ্যালয়ের নামকরণ করা হয় ‘নবীনগর সরকারি পাইলট উচ্চ বিদ্যালয়।’

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১৪টি শাখা রয়েছে।

* ৬ষ্ঠ শ্রেণি; শাখা: ক, খ, গ, ঘ
* ৭ম শ্রেণি; শাখা: ক, খ, গ, ঘ
* ৮ম শ্রেণি; শাখা: ক, খ, গ
* ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম
--------

* সাদা শার্ট     , কালো প্যান্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে শুধুমাত্র ছেলেদের অধ্যয়নের সুযোগ থাকে। 
পূর্বে, ২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। 
২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

এ বিদ্যালয়ে ০৩টি সংগঠন আছে। 

* বিএনসিসি
* স্কাউট
* রেড ক্রিসেন্ট

আরো দেখুন
---------

* নবীনগর উপজেলা
* ব্রাহ্মণবাড়িয়া জেলা
* ব্রাহ্মণবাড়িয়া জেলার শিক্ষা প্রতিষ্ঠানের তালিকা

তথ্যসূত্র
---------

1. ↑  "ইতিহাস, নবীনগর সরকারি পাইলট উচ্চ বিদ্যালয়"। *nabinagarghs.edu.bd*। সংগ্রহের তারিখ ২০২২-০৯-০৮।
2. ↑  "সরকারিকরণ"। *jagonews24.com*। সংগ্রহের তারিখ ২০২২-০৯-০৮।
3. ↑  "শিক্ষার্থী, নবীনগর সরকারি পাইলট উচ্চ বিদ্যালয়"। *nfs1873.edu.bd*। সংগ্রহের তারিখ ২০২২-০৯-০৭।
4. ↑  "ফলাফল, নবীনগর সরকারি পাইলট উচ্চ বিদ্যালয়"। *nabinagarghs.edu.bd*। সংগ্রহের তারিখ ২০২২-০৯-০৮।
**ফারুখ জামান** (পশতু: فرخ زمان; জন্ম: ২ এপ্রিল, ১৯৫৬) খাইবার পাখতুনখোয়ার পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে মুসলিম কমার্শিয়াল ব্যাংক, নর্থ ওয়েস্ট ফ্রন্টিয়ান প্রভিন্স, পাকিস্তান রেলওয়েজ, পেশাওয়ার ক্রিকেট অ্যাসোসিয়েশন ও পাঞ্জাব দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৭১-৭২ মৌসুম থেকে ১৯৯৫-৯৬ মৌসুম পর্যন্ত ফারুখ জামানের প্রথম-শ্রেণীর খেলোয়াড়ী জীবন চলমান ছিল। দুই দশকের অধিক সময় ধরে প্রথম-শ্রেণীর ক্রিকেটে সদর্পে খেলেছেন। ১৯৭৬-৭৭ মৌসুমে এনডব্লিউএফপি মুখ্য মন্ত্রী একাদশের সদস্যরূপে সফররত নিউজিল্যান্ডীয় একাদশের বিপক্ষে বেশ ভালো খেলা উপহার দিয়েছিলেন। ফলশ্রুতিতে, জাতীয় দলে খেলার জন্যে তাকে আমন্ত্রণ জানানো হয়।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারুখ জামান। ২৩ অক্টোবর, ১৯৭৬ তারিখে হায়দ্রাবাদে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৭৬ সালে নিউজিল্যান্ড দল পাকিস্তান গমনে আসে। সিরিজের দ্বিতীয় টেস্টে অংশ নেন তিনি। প্রথম ইনিংসে তাকে মাত্র ছয় ওভার ও দ্বিতীয় ইনিংসে মাত্র চার ওভার বোলিংয়ের সুযোগ দেয়া হয়েছিল। ০/১৮ ও ০/৭ বোলিং পরিসংখ্যান গড়েন তিনি। পাকিস্তান তাদের প্রথম ইনিংস ঘোষণা করায় তাকে ব্যাটিংয়েরও সুযোগ দেয়া হয়নি।

ব্যক্তিগত জীবনে বিবাহিত তিনি। তার সন্তান ফাহাদ জামান প্রথম-শ্রেণীর ক্রিকেটে অংশ নিয়েছেন।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ২০ অক্টোবর ২০২০।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ২০ অক্টোবর ২০২০।

আরও দেখুন
---------

* জাভেদ মিয়াঁদাদ
* ইমতিয়াজ আহমেদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ফারুখ জামান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফারুখ জামান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একটি সুই রেতি সেট 
একটি **হাত সরঞ্জাম** এমন সরঞ্জাম যা মোটরের দিয়ে চালিত না হয়ে হাত দ্বারা চালিত হয়।  হাত সরঞ্জামগুলির মধ্যে রয়েছে রেঞ্চ, প্লাস, কাটার, রেতি, হাতুড়ি, আঘাত করার বা হাতুড়ি সরঞ্জাম, স্ক্রু ড্রাইভার, ভিজ, ক্ল্যাম্পস, স্নিপস, করাত, ড্রিলস এবং ছুরি ।

বাহ্যিক সরঞ্জাম যেমন বাগানের কোদাল, ছাঁটাই কাঁচি, ইত্যাদি হাতের সরঞ্জামের অতিরিক্ত রূপ। তবে পোর্টেবল শক্তি সরঞ্জাম হাতের সরঞ্জাম নয়।

প্রন্তর যুগের পর থেকেই হাতের সরঞ্জামগুলি মানুষ ব্যবহার করে আসছে যখন থেকে পাথর ব্যবহার করে জিনিসপত্র কাটা ও ভাঙ্গা হতো। ব্রোঞ্জ যুগের সময় তামা এবং টিনের মিশ্রণগুলি একত্র করে তৈরি করা হয়েছিল এক ধরনের সরঞ্জাম৷ ব্রোঞ্জের সরঞ্জামগুলি পাথরের তৈরি সরঞ্জামগুলির চেয়ে তীক্ষ্ণ এবং শক্তশালী ছিল। লৌহ যুগে লোহা ব্রোঞ্জকে প্রতিস্থাপন করেছিল এবং সরঞ্জামগুলি আরও শক্তিশালী এবং টেকসই করা হয়েছিল। রোমানরা এই সময়ের মধ্যে সরঞ্জামগুলি বিকাশ করেছিল যা বর্তমানে উৎপাদিত হওয়ার মতো। শিল্প বিপ্লবের পর থেকে যুগে যুগে সরঞ্জামাদি তৈরির কারিগর থেকে কারখানায় উৎপাদিত হয়ে রূপান্তরিত হয়েছিল।  :২

১৭০০ থেকে ১৯৫০ সালের মধ্যে ব্রিটিশ হাত সরঞ্জামগুলির একটি বিশাল সংগ্রহ সেন্ট অ্যালব্যান্স যাদুঘরগুলি দ্বারা সংরক্ষিত হয়েছে। বেশিরভাগ সরঞ্জামাদি সংগ্রহ করেছিলেন রাফেল সালামান (১৯০৬-১৯৯৩), যিনি এই বিষয়ে দুটি প্রাথমিক রচনা লিখেছিলেন যার মধ্যে একটি হলো *অভিধানের কাঠকাজ সরঞ্জাম* এবং *অভিধানের চামড়া-কার্যকারী সরঞ্জাম* । প্রন্তর যুগ থেকে বিংশ শতাব্দী পর্যন্ত ডেভিড রাসেলের পাশ্চাত্য হাত সরঞ্জামগুলির বিশাল সংগ্রহ তাঁর *অ্যান্টিক উড ওয়ার্কিং সরঞ্জামগুলি* বই প্রকাশ করে।

আরো দেখুন
---------

* 
* কায়িক শ্রম
* প্রাচীন সরঞ্জাম
* কর্তন যন্ত্র
* বাগান সরঞ্জাম
* শল্যচিকিৎসার উপকরণ
* কাঠের ফ্রেমিং সরঞ্জামগুলির তালিকা
* টেকেনাকা কার্পেন্ট্রি সরঞ্জাম যাদুঘর

তথ্যসূত্র
---------

1. ↑  Scott P. Schneider (১৯৯৮)। "Tools"। *Chemical, industries and occupations*। Encyclopaedia of Occupational Health and Safety (4th সংস্করণ)। International Labour Organization। পৃষ্ঠা 93.33–93.34। আইএসবিএন 978-92-2-109816-4।
2. ↑  Cacha, Charles A. (১৯৯৯)। *Ergonomics and Safety in Hand Tool Design*। CRC। আইএসবিএন 1566703085।
***রোমান্টিক*** হল ২০২১ সালের ভারতীয় তেলুগু ভাষার একটি প্রণয়ধর্মী চলচ্চিত্র। চলচ্চিত্রটি পরিচালনা করেছেন অনিল পাদুরি এবং রচনা করেছেন পুরী জগন্নাথ, যিনি পুরী কানেক্টস-এর অধীনে চার্মি কৌরের সাথে চলচ্চিত্রটির সহ-প্রযোজনা করেছেন। চলচ্চিত্রটিতে অভিনয় করেছেন আকাশ পুরী, নবাগতা কেতিকা শর্মা ও রম্যা কৃষ্ণন। চলচ্চিত্রটি ২০২১ সালের ২৯ অক্টোবরে প্রেক্ষাগৃহে মুক্তি পায়।

পটভূমি
------

ভাস্কো দা গামা একজন সাধারণ মস্তান, যে তার ভাগ্যের উন্নতি এবং ঠাকুরমার স্বপ্ন পূরণ করতে অপরাধ জগৎকে বেছে নেয়। সে এবং তার শৈশবের বন্ধু অ্যানি গোয়ার সবচেয়ে কুখ্যাত ড্রাগ মাফিয়া লর্ড রড্রিগেসের দলে যোগ দেয়। অল্প সময়ের মাঝেই ভাস্কো গোয়ার আন্ডারওয়ার্ল্ডের রাজা হয়ে ওঠে। এরই মাঝে ভাস্কো মনিকা নামে একজন সঙ্গীতশিল্পীর সৌন্দর্যের প্রতি আকর্ষিত হয়ে পড়ে। মাদকের একটি ব্যর্থ চুক্তির পর ভাস্কো রড্রিগেসকে হত্যা করে এবং নিজেকে গোয়ার নতুন মাফিয়া রাজা হিসেবে ঘোষণা করে। এই প্রক্রিয়ায় সে একজন এসআইকে হত্যা করে এবং তখনই কর্তব্যপরায়ণ কিন্তু নির্দয় এসিপি রম্যা গোয়ারিকরকে ভাস্কোকে ধরার জন্য মুম্বাই থেকে গোয়াতে স্থানান্তরিত করা হয়।

অভিনয়ে
-------

* আকাশ পুরী – ভাস্কো ডি গামা
* কেতিকা শর্মা – মনিকা
* রম্যা কৃষ্ণন – রম্যা গোয়ারিকর
* রমা প্রভা – মেরি
* মকরন্দ দেশপান্ডে – স্যামসান
* উত্তেজ – জন
* সুনয়না – ক্যাথরিন
* দেবযানি শর্মা – অ্যানি
* পুরী জগন্নাথ (ক্ষণিক চরিত্রাভিনয়)
* রাম পথিনেনি (ক্ষণিক চরিত্রাভিনয়)

মুক্তি
------

চলচ্চিত্র প্রাথমিকভাবে ২০২০ সালের ২৯ মে প্রেক্ষাগৃহে মুক্তির জন্য নির্ধারিত ছিল, কিন্তু কোভিড-১৯ মহামারীর কারণে সেটি স্থগিত করা হয়। ২০২১ সালের ১ মার্চ মুক্তির নতুন তারিখ হিসেবে ১৮ জুন, ২০২১ ঘোষণা করা হয়েছিল। পরবর্তীতে এটি ৪ নভেম্বর, ২০২১ পর্যন্ত স্থগিত করা হয়েছিল। কিন্তু ২০২১-এর ২৯ অক্টোবর চলচ্চিত্রটি মুক্তি পায়।

অভ্যর্থনা
---------

*টাইমস অব ইন্ডিয়ার* সমালোচক নিশিথা ন্যায়পতি এটিকে *রোমিও অ্যান্ড জুলিয়েটের* পুরীর গ্যাংস্টার সংস্করণ" বলে অভিহিত করেছেন, ছবিটিকে ৫-এর মধ্যে ৩ স্টার রেটিং দিয়েছেন। *দ্য নিউ ইন্ডিয়ান এক্সপ্রেসের* মুরালি কৃষ্ণ সিএইচ চলচ্চিত্রটির গল্পকে সমালোচনা করেছেন, এটিকে "আমাদের অনুভূতির উপর আক্রমণ" বলে অভিহিত করেছেন তিনি।

তথ্যসূত্র
---------

1. ↑  "Akash Puri's Romantic completes Censor; Gears up for release"। *www.123telugu.com*। ৪ সেপ্টেম্বর ২০২১। সংগ্রহের তারিখ ২৮ অক্টোবর ২০২১।
2. ↑  "Akash Puri's 'Romantic' advances release date"। *Telangana Today*। ১৯ অক্টোবর ২০২১। সংগ্রহের তারিখ ২৮ অক্টোবর ২০২১।
3. ↑  "Puri's 'Romantic' on May 29"। *The Hans India*। ১০ ফেব্রুয়ারি ২০২০। সংগ্রহের তারিখ ২৮ অক্টোবর ২০২১।
4. ↑  "AKASH PURI'S 'ROMANTIC' LOCKS RELEASE DATE AFTER A YEAR'S DELAY"। *www.indiaglitz.com*। ১ মার্চ ২০২১। সংগ্রহের তারিখ ২৮ অক্টোবর ২০২১।
5. ↑  "Akash Puri's Romantic gets a release date"। *www.telugubulletin.com*। ২৫ সেপ্টেম্বর ২০২১। সংগ্রহের তারিখ ২৮ অক্টোবর ২০২১।
6. ↑  "Akash Puri: 'రొమాంటిక్‌' న్యూ ట్రైలర్‌: అంచనాలు పెంచిన పూరి తనయుడు"। *Samayam Telugu* (তেলুগু ভাষায়)। ২৬ অক্টোবর ২০২১। সংগ্রহের তারিখ ২৮ অক্টোবর ২০২১।
7. ↑  "'Romantic' movie review: An assault on our senses"। *The New Indian Express*। সংগ্রহের তারিখ ২০২১-১১-১৪।

বহিঃসংযোগ
---------

* ইন্টারনেট মুভি ডেটাবেজে *রোমান্টিক*  (ইংরেজি)
**ফারুক সোবহান** (জন্ম ১৭ সেপ্টেম্বর ১৯৪০) একজন প্রাক্তন বাংলাদেশী কূটনীতিক। তিনি বাংলাদেশ সরকার ও বৈদেশিক চাকরিতে বিভিন্ন পদে দায়িত্ব পালন করেছেন। তিনি গণপ্রজাতন্ত্রী চীনে বাংলাদেশের রাষ্ট্রদূত ছিলেন (১৯৮৭-১৯৯০) এবং মালয়েশিয়া (১৯৮৪-১৯৮৭) এবং ভারতে (১৯৯২-১৯৯৫) হাইকমিশনার এবং বাংলাদেশের পররাষ্ট্র সচিব (১৯৯৫-১৯৯৭) ছিলেন।

প্রারম্ভিক জীবন এবং কর্মজীবন
----------------------------

ব্রিটিশ শাসনামলে ১৯৪০ সালে কলকাতায় এক বাঙালি মুসলিম পরিবারে জন্মগ্রহণ করেন সোবহান। তিনি দার্জিলিং সেন্ট পলস স্কুলে পড়াশোনা করেন। পাকিস্তানের ফরেন সার্ভিসে যোগদানের আগে তিনি ঢাকা বিশ্ববিদ্যালয় এবং অক্সফোর্ড বিশ্ববিদ্যালয়ে পড়াশোনা করেন। তিনি অর্থনীতিবিদ রেহমান সোবহানের ছোট ভাইও।

তিনি প্রতিমন্ত্রীর পদমর্যাদাসহ বিনিয়োগ বোর্ডের চেয়ারম্যান হিসেবেও দায়িত্ব পালন করেন। ২০২২ সাল পর্যন্ত, সোবহান বাংলাদেশ এন্টারপ্রাইজ ইনস্টিটিউটের সভাপতি, যা দেশের একটি বেসরকারি থিঙ্ক-ট্যাঙ্ক যেটি বেসরকারি খাতের উন্নয়নে অবদান রাখে।

তথ্যসূত্র
---------

1. ↑  "BEI Team"। ২০১৫-০৪-০২ তারিখে মূল থেকে আর্কাইভ করা।

বহিঃসংযোগ
---------

* দক্ষিণ এশিয়ায় পরিবেশগত এবং অপ্রথাগত নিরাপত্তা চ্যালেঞ্জের সহ-লেখক (এনবিআর বিশেষ প্রতিবেদন, জুন 2011)
**ভোগ শ্রীনিবাস** হল ভারতের অন্ধ্রপ্রদেশ রাজ্যের তিরুমালা বেঙ্কটেশ্বর মন্দিরের প্রধান দেবতা (‘ধ্রুব বেরা’) বেঙ্কটেশ্বরের একটি রৌপ্যনির্মিত প্রতিমূর্তি। এই বিগ্রহটি **মনবলপ্পেরুমল** বা **কৌতুক বেরা** নামেও পরিচিত। এই বিগ্রহটিতে দৈনিক ‘অভিষেকম্‌’ অনুষ্ঠান (তোমল সেবার অঙ্গ হিসেবে) এবং দৈনিক একান্ত সেবা অনুষ্ঠান আয়োজিত হয়। ভক্তরা বিশ্বাস করেন, এই বিগ্রহে ধ্রুব বেরার নির্যাস রয়েছে এবং এই বিগ্রহ ভক্তদের ইচ্ছা পূরণ করেন।

৬১৪ খ্রিস্টাব্দে পল্লব রানি সামাবাই (যিনি কদবন-পেরুনদেবী নামেও পরিচিত) মন্দিরে এই বিগ্রহটি প্রতিষ্ঠা করেছিলেন। সামাবাই মন্দিরকে ভূসম্পত্তি ও সোনাও দান করেছিলেন। এই বিগ্রহটি ধ্রুব বেরার একটি যথাযথ প্রতিরূপ। শুধুমাত্র এই বিগ্রহে শঙ্খ ও চক্রদুটি স্থায়ী। বিগ্রহের ‘পীঠমে’ (বেদী) দেবতার পায়ের নিচে একটি যন্ত্র রয়েছে। এই যন্ত্রটিতে দুটি পরস্পর-বিরোধী অভিমুখে স্থাপিত সমবাহু ত্রিভূজ দেখা যায়। একটি রেশমি সুতোর মাধ্যমে এই বিগ্রহটি ধ্রুব বেরার সঙ্গে স্থায়ীভাবে বদ্ধ আছে। বিগ্রহটিকে যখন ধ্রুব বেরার প্রতিনিধি করে গর্ভগৃহের বাইরে আনা হয়, তখনও সুতোটি আটকানো থাকে। এর পর সেটিকে আবার সোনা দিয়ে আটকানো হয়।

সেবা
----

*অভিষেকম্‌*: ধ্রুব বেরা বিগ্রহে প্রতি শুক্রবার অভিষেকম্‌ করা হয়। কিন্তু ভোগ শ্রীনিবাস বিগ্রহে প্রতিদিন অভিষেকম্‌ আয়োজিত হয়।

*একান্ত সেবা*: এই সেবার সময় ভোগ শ্রীনিবাস বিগ্রহটিকে শয়ন মণ্ডপমে একটি রুপোর দোলনায় স্থাপন করা হয়। বিগ্রহে চন্দন লেপন করা হয় এবং নৈবেদ্যম্‌ উৎসর্গ করা হয়। ‘ধনুর্মাসে’র সময় এই সেবাটি ভোগ শ্রীনিবাসের পরিবর্তে কৃষ্ণ বিগ্রহে করা হয়।

*সহস্র কলসাভিষেকম্‌*: এই সেবার সময় এক হাজারটি রুপোর পাত্রে ‘পরিমল তীর্থম্‌’ (চন্দনমিশ্রিত পরিশ্রুত জল) দিয়ে ভোগ শ্রীনিবাস ও অন্যান্য মূর্তির অভিষেক করা হয়।

*অক্ষতারোপণ* সেবাটি আয়োজিত হয় ভোগ শ্রীনিবাস বিগ্রহটিকে ‘বঙ্গারু বাকিলি’র (স্বর্ণদ্বার) বাইরে নিয়ে এসে।

তথ্যসূত্র
---------

1. ↑  *The hill-shrine of Veṅgaḍam : art, architecture, and āgama of Tirumala temple*। Kalpatharu Research Academy।  Authors list-এ `|প্রথমাংশ1=` এর `|শেষাংশ1=` নেই (সাহায্য)[*স্থায়ীভাবে অকার্যকর সংযোগ*]
2. ↑  "Tirupathi - Tirumalai - Sri Srinivasa Perumal Temple"। Divyadesam.com। ২০০৭-০১-২৮ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৯।
3. ↑  *The Tirumala Temple*। Tirumala: Tirumala Tirupati Devasthanams। ১৯৮১।  Authors list-এ `|প্রথমাংশ1=` এর `|শেষাংশ1=` নেই (সাহায্য)

| * দে
* স
তিরুমালা বেঙ্কটেশ্বর মন্দিরের বিগ্রহসমূহ |
| --- |
| বেঙ্কটেশ্বর | 
* প্রধান দেবতা
* ভোগ শ্রীনিবাস
* মালায়াপ্পা স্বামী (পত্নী শ্রীদেবী / ভূদেবী)
* উগ্র শ্রীনিবাস
* কোলুভু শ্রীনিবাস

 | বেঙ্কটেশ্বর |
| বিষ্ণু | 
* কৃষ্ণ (পত্নী রুক্মিনী)
* রাম
	+ পত্নী সীতা
	+ ভ্রাতা লক্ষ্মণ
* চক্রম

 |
| অন্যান্য | 
* হনুমান
* সুগ্রীব
* অনন্ত
* বিশ্বকসেন
* অঙ্গদ
* গরুড়

 |
**হাতিগড় শিব দেবালয়** বা দৌল যোরহাট নগর থেকে প্রায় পাঁচ মাইল দূরে ট্রাংক রোডের পাশে অবস্থিত একটি দেবালয়। ট্রাংক রোড (এ. টি. রোড) থেকে প্রায় তিনিশ মিটার দক্ষিণে দৌলটি আছে। ১৭৮৬-৮৭ সালে এই দৌলের ভিত্তি স্থাপন করা হয়। আহোম স্বর্গদেউ গৌরীনাথ সিংহর ইচ্ছামতে মন্ত্রী পূর্ণানন্দ বুঢ়াগোহাঁই শিবদৌলের কাজ আরম্ভ করেছিলেন।

ইতিহাস
------

আহোম স্বর্গদেউ গৌরীনাথ সিংহের (১৭৮০-৯৫) সময়ে মোয়ামরীয়া বিদ্রোহ তলে তলে চলতে থাকায় ১৭৮২ সালে মন্ত্রী ঘনশ্যাম বুঢ়াগোহাঁইর মৃত্যু হয়। তখন তাঁর পুত্র পূর্ণানন্দ বুঢ়াগোহাঁই রাজমন্ত্রী হন। রাজার ইচ্ছামতে পূর্ণানন্দ হাতিগড়ে একটি শিবদৌল প্রতিষ্ঠা করতে পাকা ভিত্তির কাজ আরম্ভ করেন। ১৭৮৬-৮৭ সালে এই ভিত্তি স্থাপন করা হয়। দেবালয়ের জন্য লেহুবর শর্মাকে ঠাকুর এবং একঘর শূদ্র মানুষকে পরিচালক নিয়োগ করা হয়। দৌলের নামে ন পুরো জমি বুঢ়াগোহাঁই দান করেন। ভিত্তির কাছে একটি পুকুরও খনন করা হয়।

ভিত্তির কাজ সম্পূর্ণ হয়ে আসাকালে মোয়ামরীয়ারা বিদ্রোহ আরম্ভ করে এবং আহোম রাজ্যর রাজধানী যোরহাট আক্রমণ করে। স্বর্গদেউ গৌরীনাথ সিংহ গুয়াহাটীতে পালিয়ে যান এবং পূর্ণানন্দ বুঢ়াগোহাঁই অন্য কয়েকজন প্রধানের সাথে রাজধানীতে থাকেন। অল্প সৈন্যে কয়েকদিন যুদ্ধ হওয়ার পরে বুঢ়াগোহাঁই সাহায্য চেয়ে ভটিয়া যান। ফলে ১৭৮৮ সালের জানুয়ারি মাসে মোয়ামরীয়া পুনরায় আহোম রাজধানী অধিকার করে। এই বিদ্রোহে লেহুবর ঠাকুরের পরিবারকে ধরে বহু মানুষ ঘরবাড়ি ছেড়ে পালিয়ে যায় এবং ফলে ভিত্তি স্থাপন করিয়েই হাতিগড়ের শিবদৌল তৈরির কাজও বিলম্বিত হয়। ১৭৯২ সালে বুঢ়াগোহাঁইর অনুরোধে ক্যাপ্টেন বেল্‌স ব্রিটিশ সৈন্য এনে বিদ্রোহ দমন করে গোরীনাথ সিংহকে পুনরায় রাজসিংহাসনে বসান। 

বিদ্রোহর পরে দেশে আকাল দেখা দেয়। দৌল তৈরি কাজ করতে মানুষের অনিচ্ছা দেখা দেয়। বিদ্রোহর পরে লেহুবর ঠাকুর ফিরে এসে দেবালয়ের শিবলিঙ্গে নিয়মিত পূজা-অর্চনা আরম্ভ করেন। পূর্বে স্থাপিত ভিত্তির উপরে একটি টিনের ঘর গড়ে নেওয়া হয়।

পূজা-অর্চনা
-----------

দৌলের কাছে লেহুবর ঠাকুরের সন্ততি এখনো কয়েক ঘর আছে। প্রত্যেক ঘরই পালা করে দেবালয়ে পূজা-অর্চনা করেন। বর্তমান দৌলটিকে নতুন করে তৈরির কাজ চলছে।

চিত্র
-----

* শিবদৌলের মধ্যেশিবদৌলের মধ্যে
* দৌলের মধ্যে থাকা শিবলিঙ্গদৌলের মধ্যে থাকা শিবলিঙ্গ
* দেবালয়ের কাছে খনন করা পুকুরদেবালয়ের কাছে খনন করা পুকুর

তথ্যসূত্র
---------

1. 1 2  সম্পাদক- ড: মহেশ্বর নেওগ (২০০৪)। *পবিত্র আসাম*। গুয়াহাটী: লয়ার্ছ বুক ষ্টল। পৃষ্ঠা ৬৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  ড: স্বরণলতা বরা। *মাধ্যমিক আসাম বুরঞ্জী*। পৃষ্ঠা ৩১৫। আইএসবিএন 81-85905-11-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* হাতিগড় দেবালয়ের দৃশ্যশ্রাব্য ক্লিপ[*স্থায়ীভাবে অকার্যকর সংযোগ*]
* হাতিগড় দেবালয়ের কয়েকটি আলোকচিত্র[*স্থায়ীভাবে অকার্যকর সংযোগ*]

টেমপ্লেট:Hindu Temples in Assam
**বাংলাদেশ নৌবাহিনী জাহাজ** (সংক্ষেপেঃ বানৌজা) **শাহ মকদুম** মার্কিন যুক্তরাষ্ট্রে নির্মিত বাংলাদেশ নৌবাহিনীর **এলসিইউ ১৬১২-শ্রেণীর** একটি **ল্যান্ডিং ক্রাফট ইউটিলিটি** (এলসিউই) জাহাজ। এই জাহাজটিকে অ্যাভনডেল শিপইয়ার্ডস, নিউ অরলিন্স, লস অ্যাঞ্জেলেসে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস
------

অ্যাভনডেল শিপইয়ার্ডে নির্মিত জাহাজটিকে ১৯৫৪ সালের মে মাসে পানিতে ভাসানো হয়। সত্তরের দশকের শেষ পর্যন্ত এটি মার্কিন যুক্তরাষ্ট্রের সেনাবাহিনীতে সার্ভিস প্রদান করে। পরবর্তীতে ১৯৯১ সালের এপ্রিল মাসে এটিকে বাংলাদেশ নৌবাহিনীতে স্থানান্তর করা হয় এবং জাহাজটি পুনঃসংস্করণের পর ১৬ মে, ১৯৯২ সালে কমিশন করা হয়।

বৈশিষ্ট্য ও যান্ত্রিক কাঠামো
----------------------------

**বানৌজা শাহ মকদুম** জাহাজটির দৈর্ঘ্য ৪১.১ মিটার (১৩৫ ফু), প্রস্থ ৮.৮ মিটার (২৯ ফু) এবং গভীরতা ১.৯ মিটার (৬.২ ফু)। জাহাজটিতে রয়েছে ৪টি ডেট্রয়েট ৬-৭১ ৬৯৬ এইচপি (৫০৮ কিলোওয়াট) ডিজেল ইঞ্জিন। যার ফলে জাহাজটির সর্বোচ্চ গতিবেগ ১১ নট (২০ কিমি/ঘ; ১৩ মা/ঘ)। এটি ১৪ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ১৭০ টন কার্গো বহন করতে সক্ষম। জাহাজটির সম্পূর্ণ ওজন ৩৭৫ টন।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি **সিআইএস-৫০** ১২.৭ মিমি বিমান-বিধ্বংসী মেশিনগান।
* এছাড়াও যুদ্ধকালীন বিশেষ পরিস্থিতিতে জাহাজটিতে ৪টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র **কিউডব্লিউ-২** ম্যানপ্যাড মোতায়েন করা যায়।

তথ্যসূত্র
---------

1. ↑  "Landing Craft Tank Photo Index"। *www.navsource.org*। সংগ্রহের তারিখ ২০২১-১২-০৭।
2. ↑  "BNS SHAH PORAN"। ২০১২-০৭-০৫।

প্রবেশদ্বার: বাংলাদেশ বাংলাদেশ সামরিক বাহিনী
**অতুল অগ্নিহোত্রী** (জন্ম: ৮ জুলাই ১৯৬৯) হলেন একজন ভারতীয় চলচ্চিত্র অভিনেতা, প্রযোজক ও পরিচালক। তিনি একজন অভিনেতা হিসেবে তার বলিউড কর্মজীবন শুরু করেন, পরে চলচ্চিত্র পরিচালনা করেন এবং চলচ্চিত্র প্রযোজক হিসেবে সফলতা অর্জন করেন। তিনি তার অভিষেক চলচ্চিত্র *স্যার* (১৯৯৩) অভিনয়ের জন্য সর্বাধিক পরিচিত। এটি তার কর্মজীবনের সবচেয়ে উল্লেখযোগ্য চলচ্চিত্র এবং এতে তিনি প্রধান অভিনেতা হিসেবে অভিনয় করেন। তার অন্যান্য উল্লেখযোগ্য চলচ্চিত্র হল *অতিশ: ফিল দ্য ফায়ার* (১৯৯৪) ও *ক্রান্তিবীর* (১৯৯৪)। তার পরিচালিত দুটি চলচ্চিত্র হল *দিল নে জিসে আপনা কাহা* (২০০৪) ও *হ্যালো* (২০০৮)। তার প্রযোজিত চলচ্চিত্রসমূহ হল *হ্যালো* (২০০৮), *বডিগার্ড* (২০১১), *ও তেরি* (২০১৪), ও *ভারত* (২০১৯)।

প্রারম্ভিক জীবন
---------------

অগ্নিহোত্রী ১৯৬৯ সালের ৮ই জুলাই একটি পাঞ্জাবি ব্রাক্ষ্মণ পরিবারে জন্মগ্রহণ করেন। তার পিতা রোহিত অগ্নিহোত্রী ছিলেন একজন অভিনেতা। পিতার অভিনয় সূত্রে তিনি মুম্বইয়ে বেড়ে ওঠেন। অল্প বয়সে তার পিতাকে হারালে তার উপর পরিবারের ভরণপোষণের দায়িত্ব বর্তায়। অগ্নিহোত্রীর চাচাতো বোন রতি অগ্নিহোত্রী দক্ষিণ ভারতে চলচ্চিত্রে অভিনেত্রী ছিলেন। তিনি দুই বছর অতুলের পরিবারের সাথে মুম্বইয়ে বসবাস করতেন। সেই সময়ে অতুল তার সাথে একটি চলচ্চিত্রে শিশু শিল্পীর ভূমিকায় অভিনয় করেন। পরে তিনি কলেজেও মঞ্চনাটকে অভিনয় করতেন।

কর্মজীবন
--------

অগ্নিহোত্রী কর্মজীবন শুরু হয় ১৯৮৩ সালে *পসন্দ আপনি আপনি* চলচ্চিত্রে তার চাচাতো বোন রতি অগ্নিহোত্রীর সাথে শিশু শিল্পী হিসেবে অভিনয়ের মাধ্যমে। পরে পঙ্কজ পরশরের সহকারী সঞ্জয় গুপ্ত নিজেই চলচ্চিত্র পরিচালনা শুরু করলে অতুল তার পরিবর্তে সহকারী পরিচালক হিসেবে কাজ শুরু করেন। সে সময়ে তিনি কলেজে প্রথম বর্ষের শিক্ষার্থী ছিলেন এবং তখন থেকে কোন দিন ছুটি না নিয়ে কাজ করতে থাকেন। তিনি পঙ্কজের সহকারী হিসেবে চার বছর কাজ করেন এবং *অতিশ: ফিল দ্য ফায়ার* (১৯৯৪) চলচ্চিত্রে সঞ্জয় দত্তের ছোটো ভাই চরিত্রে কাজের মাধ্যমে তার অভিনয়ে অভিষেক ঘটে। একই সময়ে তিনি মহেশ ভাটের *স্যার* (১৯৯৩) চলচ্চিত্রের একটি চরিত্রে কাজের সুযোগ পান। এটি ছিল তার মুক্তিপ্রাপ্ত প্রথম চলচ্চিত্র, যা বাণিজ্যিক ও সমালোচনামূলক সফলতা অর্জন করে। ১৯৯০-এর দশক জুড়ে ও ২০০০-এর দশকের শুরুতে তার অভিনীত চলচ্চিত্রসমূহ হল *ক্রান্তিবীর* (১৯৯৪), *চাচী ৪২০*, (১৯৯৭), *যশবন্ত* (১৯৯৭), ও *হাম তুমহারে হ্যায় সনম* (২০০২)।

তথ্যসূত্র
---------

1. 1 2 3  গুপ্তা, প্রিয়া (১২ মার্চ ২০১৪)। "Salim uncle replaced my father: Atul Agnihotri"। *দ্য টাইমস অব ইন্ডিয়া* (ইংরেজি ভাষায়)। সংগ্রহের তারিখ ২৭ ডিসেম্বর ২০১৯।
2. ↑  "'May be I am a bit spoilt'"। *দি ইন্ডিয়ান এক্সপ্রেস* (ইংরেজি ভাষায়)। ১৬ নভেম্বর ১৯৯৯। সংগ্রহের তারিখ ২৭ ডিসেম্বর ২০১৯।
3. ↑  লালওয়ানি, ভিকি (১৭ মে ২০০৩)। "No, says Salman to Manjrekar"। *রেডিফ.কম* (ইংরেজি ভাষায়)। সংগ্রহের তারিখ ২৭ ডিসেম্বর ২০১৯।
4. ↑  বোরা, আনিতা (২৪ মে ২০০২)। "Two's company, three's jealousy"। *রেডিফ.কম* (ইংরেজি ভাষায়)। সংগ্রহের তারিখ ২৭ ডিসেম্বর ২০১৯।

বহিঃসংযোগ
---------

* ইন্টারনেট মুভি ডেটাবেজে অতুল অগ্নিহোত্রী উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* পোল্যান্ড

 |
**বাংলাদেশ নৌবাহিনী জাহাজ** (সংক্ষেপেঃ বানৌজা) **শাহ আমানত** বাংলাদেশ নৌবাহিনীর **শাহ আমানত-শ্রেণীর** একটি **ল্যান্ডিং ক্রাফট ইউটিলিটি** (এলসিউই) জাহাজ। এই জাহাজটিকে ড্যানইয়ার্ড, ফ্রেডরিকশাভন, ডেনমার্কে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস
------

**ড্যানইয়ার্ড ফ্রেডরিকশাভন**, **ডেনমার্কে** নির্মিত জাহাজটি পূর্বে অস্ট্রেলিয়ান মালিকানাধীন একটি বেসরকারি প্রতিষ্ঠানের জাহাজ হিসেবে কর্মরত ছিল। তবে ১৯৮৮ সালে জাহাজটি অবৈধ চোরাচালানের সময় বাংলাদেশ নৌবাহিনী কাছে ধরা পড়ে। বাংলাদেশ নৌবাহিনী কর্তৃক জাহাজটির কর্মকর্তা কর্মচারীদের গ্রেফতার এবং জাহাজটিকে বাজেয়াপ্ত করা হয়। পরবর্তীতে জাহাজটিকে প্রয়োজনীয় সংস্কার করে নৌবাহিনী বহরে **বানৌজা শাহ আমানত** নামে ১৯৯০ সালে কমিশন করা হয়।

বৈশিষ্ট্য ও যান্ত্রিক কাঠামো
----------------------------

**বানৌজা শাহ আমানত** জাহাজটির দৈর্ঘ্য ৪৭ মিটার (১৫৪ ফু), প্রস্থ ১০.৪ মিটার (৩৪ ফু) এবং গভীরতা ২.৪০ মিটার (৭.৯ ফু)। এই উভচর জাহাজটির ওজন ৩৬৬ টন এবং জাহাজটিতে রয়েছে ২টি শ্যাফট ও ২টি ক্যাটারপিলার ডি৩৪৩ ৭২০ অশ্বশক্তি (৫৪০ কিওয়াট) ডিজেল ইঞ্জিন (মার্কিন যুক্তরাষ্ট্র)। জাহাজটির সর্বোচ্চ গতিবেগ ১০ নট (১৯ কিমি/ঘ; ১২ মা/ঘ)। এটি ৩১ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ১৫০ টন কার্গো বহন করতে সক্ষম।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ৪টি **সিআইএস-৫০** ১২.৭ মিমি বিমান-বিধ্বংসী মেশিনগান;
* এছাড়াও যুদ্ধকালীন বিশেষ পরিস্থিতিতে জাহাজটিতে ৬টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র **কিউডব্লিউ-২** ম্যানপ্যাড মোতায়েন করা যায়।

তথ্যসূত্র
---------

1. ↑  "ঘূর্ণিঝড় "ফণী" পরবর্তী জরুরি উদ্ধার, ত্রাণ ও চিকিৎসা সহায়তায় প্রস্তুত রয়েছে বাংলাদেশ নৌবাহিনীর ৩২টি জাহাজ ও নৌ কন্টিনজেন্ট"। *আইএসপিআর*। সংগ্রহের তারিখ ২০২১-১২-০৬।

প্রবেশদ্বার: বাংলাদেশ বাংলাদেশ সামরিক বাহিনী